COSETTE-TA-WEB	Auie sautat pera paret deth jardin que formaue er angle deth carrèr Polonceau; er imne angelic qu’auie entenut ath miei dera net qu’ère eth cant de maitines des monges; era sala qu’auie vist ena escurina, ère era capelha; eth hantauma estirat en solèr, qu’ère era fraia en acte de reparacion e era campaneta qu’eth sòn bronit l’auie estonat tant, qu’ère era esquera deth jardinèr ajustada ara cama der oncle Fauchelevent.